આ રીતે ઉપર જણાવવા પ્રમાણે આંદામાન સાથે સ્વાતંત્ર્યવીર સાવરકરની અમીટ છાપની પ્રેરક વાત અમારા સ્વદેશભક્તિથી છલકાતા શિક્ષક શ્રી હર્ષદભાઈ યાજ્ઞિક સાહેબે સર્વપ્રથમ વર્ગખંડમાં અમો વિદ્યાર્થીગણને જણાવેલી ! બસ, ત્યારથી આંદામાન-નિકોબાર ‘સ્વરાજદ્વીપ’ ‘શહીદ દ્વીપ’ મહાતીર્થની યાત્રાએ જવાનું મનોમન વિચારેલું. જેની પરિપૂર્તિ પાંચ દાયકાઓ પછી પરિપૂર્ણ થતાં થઈ તેનું ગૌરવ છે.